b'\n_START_ARTICLE_\nJ\xc3\xa4rvi 35.764.1.001\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 2,5 hehtaaria. Se on 200 metri\xc3\xa4 pitk\xc3\xa4 ja 200 metri\xc3\xa4 leve\xc3\xa4. Se sijaitsee Lepp\xc3\xa4kosken alapuolella kyl\xc3\xa4n keskell\xc3\xa4 Niemenvuoren juurella sen it\xc3\xa4puolella. Niemenvuori kohoaa yli 30 metri\xc3\xa4 j\xc3\xa4rven yl\xc3\xa4puolelle. J\xc3\xa4rvell\xc3\xa4 on kartan mukaan yksi saari, joka on kartassa nimet\xc3\xb6n. J\xc3\xa4rven rantaviivan pituus on 1,1 kilometri\xc3\xa4 ja sen rannat ovat metys\xc3\xa4maata tai pohjois- ja it\xc3\xa4rannoilla osa asutuksen pihapiiri\xc3\xa4. J\xc3\xa4rveen laskevan kosken ylitt\xc3\xa4\xc3\xa4 maantie, jonka luoteinen haara on yhdystie 3282 ja etel\xc3\xa4inen haara on yhdystie 16975. J\xc3\xa4rven pohjoisrantaan on kartoissa merkitty enklaavinen kuntaraja, joka kuuluu Oriveteen.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) P\xc3\xa4\xc3\xa4skyl\xc3\xa4njoen valuma-alueeseen (35.76), jonka Pukaraj\xc3\xa4rven alueeseen (35.764) j\xc3\xa4rvi kuuluu. J\xc3\xa4rven vedenpinnan korkeus on 107,3 metri\xc3\xa4 mpy. J\xc3\xa4rveen laskee Pukaraj\xc3\xa4rvest\xc3\xa4 (195 ha) alkava joki, joka laskee Harjuj\xc3\xa4rven (23 ha), Luodoksenj\xc3\xa4rven (9 ha) ja pienen nimett\xc3\xb6m\xc3\xa4n lammen l\xc3\xa4pi t\xc3\xa4h\xc3\xa4n j\xc3\xa4rveen. Joen virtaus tekee j\xc3\xa4rvest\xc3\xa4 l\xc3\xa4pivirtausj\xc3\xa4rven, jonka vesi vaihtuu nopeasti. Joki jatkaa viel\xc3\xa4 450 metri\xc3\xa4, miss\xc3\xa4 se laskee Pitk\xc3\xa4veteen.\n_START_SECTION_\nHistoriaa\n_START_PARAGRAPH_\nVuoden 1965 peruskartassa oli j\xc3\xa4rvi aivan nykyisen muotoinen ja Lepp\xc3\xa4kosken kulmakunnalla oli viel\xc3\xa4 kauppa, kansakoulu, seuratalo, rukoushuone ja posti. Ymp\xc3\xa4rist\xc3\xb6ss\xc3\xa4 oli pieni\xc3\xa4 peltopalstoja. Vuoden 1986 kartassa peltoja oli jonkin verran metsitetty. Enklaavin viereen on kirjoitettu karttaan L\xc3\xa4ngelm\xc3\xa4ki.'